**01.07.2025(2).**

**E-pasta nosaukums**

Par zobārstniecības pakalpojumu sniegšanu bērniem mobilajā autobusā Kurzemē un Zemgalē

**E-pasta teksts**

No 2024.gada 1.septembra zobārstniecības pakalpojumi bērniem mobilajā zobārstniecības autobusā tiek sniegti Vidzemē un Latgalē, bet Kurzemē un Zemgalē tie netiek nodrošināti.

Nacionālais veselības dienests (turpmāk – Dienests), lai nodrošinātu valsts apmaksātus zobārstniecības pakalpojumus Kurzemē un Zemgalē bērniem vietās, kur nav zobārstniecības pakalpojumu sniedzēji (izglītības iestādēs, kas atrodas tālāk par 20 km no vietas, kur tiek sniegti valsts apmaksāti zobārstniecības pakalpojumi), ir gatavs slēgt līgumu par zobārstniecības pakalpojumu sniegšanu un apmaksu ar zobārstniecības iestādēm, kurām ir Ārstniecības iestāžu reģistrā reģistrēts mobilais zobārstniecības kabinets.

Zobārstniecības iestādei, kas vēlas sniegt pakalpojumu Kurzemē un Zemgalē, lai tiktu reģistrēts gaidīšanas sarakstā, pakalpojumu sniedzējam jāaizpilda un jāiesniedz Dienesta Teritoriālai nodaļai iesniegums par reģistrēšanu ārstniecības iestāžu, kas vēlas sniegt mobilos zobārstniecības pakalpojumus Kurzemē un Zemgalē, gaidīšanas sarakstā.

Par valsts apmaksātu zobārstniecības pakalpojumu sniegšanu un apmaksu bērniem mobilajā zobārstniecības kabinetā interesēties Dienesta Zemgales teritoriālajā nodaļā pie Aigas Zapelsones, tālrunis 63007086, e-pasts aiga.zapelsone@vmnvd.gov.lv